Με την έναρξη της νέας σχολικής χρονιάς, την Πέμπτη 11 Σεπτεμβρίου, θα ήθελα να απευθύνω από καρδιάς τις πιο θερμές μου ευχές σε όλη την εκπαιδευτική κοινότητα.

Στους μαθητές εύχομαι να ξεκινήσουν αυτό το νέο ταξίδι της γνώσης με όρεξη, αγάπη για μάθηση και πίστη στις δυνατότητές τους. Κάθε σχολική χρονιά είναι ένα νέο κεφάλαιο γεμάτο εμπειρίες, φιλίες, προκλήσεις και ευκαιρίες για πρόοδο και δημιουργία.

Στους εκπαιδευτικούς, εκφράζω τον σεβασμό και την ευγνωμοσύνη μου για την προσφορά τους. Το έργο τους δεν περιορίζεται στη διδασκαλία, αλλά καλλιεργεί αξίες, χαρακτήρα και κοινωνική συνείδηση στις νέες γενιές.

Στους γονείς, εύχομαι δύναμη και υπομονή, ώστε να στηρίζουν καθημερινά τα παιδιά τους σε αυτήν τη σημαντική πορεία. Ο ρόλος τους είναι ανεκτίμητος, γιατί μέσα από την αγάπη και τη φροντίδα τους ενισχύεται το θεμέλιο της εκπαιδευτικής προσπάθειας.

Το σχολείο αποτελεί τον πυρήνα της γνώσης, της καλλιέργειας και της κοινωνικής συνοχής. Ως Περιφερειακή Αρχή, θα συνεχίσουμε να στεκόμαστε έμπρακτα δίπλα στην εκπαιδευτική κοινότητα και στους γονείς, ενισχύοντας τις υποδομές και υποστηρίζοντας κάθε δημιουργική πρωτοβουλία που ανοίγει δρόμους για ένα καλύτερο αύριο.

 Καλή, δημιουργική και γόνιμη σχολική χρονιά σε όλους!

**Αντιπεριφερειάρχης**

**Π.Ε. Αργολίδας**

**Βασίλειος Γ. Σιδέρης**